De her birketræer er plantet for tæt på en gravhøj og derfor har Mariagerfjord Kommune nu krævet at de bliver fjernet. Klubben har i årevis ligget i åben golfkrig med naboerne, der klager over at flere hundrede farlige golfbolde er regnet ned over køer og mennesker. I sommer måtte politiet ligefrem ud for at dæmpe urolighederne. Ifølge kommunen er parterne tæt på at indgå en fredsaftale og derfor kommer den nye sag meget ubelejligt.
Stridighederne omkring Hobro Golfklub vil tilsyneladende ingen ende tage. Golfklubben, der i en årrække har ligget i åben krig med sine naboer, har nu plantet en række ulovlige træer.